Likatsin 122 (Art. 122). La wankan xa likatsin 44 xla ja'e tachiwin xlilaxatamakanajlit xla xlikilhtun lipulatamatni, ixmapaksinakan paktanumakgo nak tatlawaklhat xa lilaktum Pulátamatni chu xla nak limakxtuminílitlawa xa makgantaxtina, xlikaxtlawanin tapaksit chu xa liputsana nemà xa katitsu pulatamat, nemà la wa jaé likatsin.
Xla mapakgsina xa katitsu pulataman xa xlikilhpulakni pulátamatni, aktsu tamakxtumit xa liakgaxtlawanatapaksin, xa puxku mapksina xa xlikilhpulakni pulatamatni chu xa Lakglankga Pumakgatanksan.|Xa tamaktumit putum xa Liakgaxtlawananintapakgsit xla xkilhpulaknipulata matni, likaxtlawakgoyan xlichatunu, chatunu xa lilakatiyana, nemà xlikalhkaya walh la wan xlikilhtsut xa lilhuwa xlilat xawa xapuxokgo lakxtum, nak xalikaxtlawat tatsokgnikanit nemà lilakalhkayáwanilh nak akgtum titsu kachikinin anani paktanukgocha putum, la tatsokganitancha xa nak Limapakg'sin tipalhuwan chu la wan xlitapaksitkan xa mapakg'sina.|Xla Púxku Mapáksina xla kilhpulákni pulatamátni, natákgalhi chú maktakgalhnáma xa Makgantaxtiná xawá Akchipalin xa kakapulhuwa nak pulatamat chu nakitaya nak chatum chixkuwin, nemà lhkayawakalh nak likalhkayawan xaliputum, likxtu, titum chu xalitatseakg.|Xla lakglankga Puma'katanksan xa lilákaxlan xawá Tamakxtumit Xaliakgastakgayawana, Putum makgatanksaninanin xtum xamakpitsin xamakantaxtunin nemà likaxtlawanilh xa xamakantuxtinanin. Xa mapaksiná, tlawakan xa taskujut xa tamakanajlit nemá xa lilakachixkuwit lilakxtum nak xa likilhpulakni Lipulátamat.|Xa lipupitsikan xlitlawatkan nak xla tatlawakglhat xa lakxtom, xawá xa mapaksinanin titsu nak xakilhpulaknixalipulatamat tlan napaktanukgoyan la tatsokkanit nak likaknit tatsokgni.|D. Xa Puchiwin Pumakatanksan xa Kakapulhuwa nak Xlikilhpulakni Pulatamatni, ja'e napuxkun chatum xaliakgawanina lipulatamat lilakaxlan, nemá nalilaksakan la wan nak xlitapaksitkan mapaksinanin; ja'e xamatixtum chu xa tapak'sit nemà nalitapak'siyaw xla tlan na wan la naliakgaxtlawa xlitlawat chu xa litalhkayawan tatsokg'ni la naskuja.|E. Nak xkilhpulakni pulátamatni tlan nawilikan ja'e, xa Puxku Mapaksiná xa lak pulatamatni putum xa li Mejicanos la xwi nak xalitapitsin VII xla likatsin 115 xla ja'e limapaksit. Xla xamalakapuli chu xalimapanut chalhkatna xa kapulhu'wa nemà xkgalhiakgo ixlitapakg'si titum xa tatlawakglhat xa kapulhuwa tlawakan tlan la wi nak xlitapakgsitkan xa mapakg'sinanin.|F. Xaputamakxtumi Xatalakaxtlawanin Tapak'sit xa lak Lankga Tamakxtumit xatalakaxtlawaninanin tapak'sit putum, nak xa lijaxnin, xa katilankga katilakalhkatayan xankgalhin, jaé tlan matlani mapanukan xa Puxku Mapak'sina xa lak xkilhpulakni pulatamatni xpalaka xtlawalh lankga tak'lhuwit nemá natalakalhiy xata la chixkuwin xpalakata xla xtatlawakglhat xla putum usu xalikapulhuwa nak xkilhpulakni pulatamatni. Xla litáskin xla xa limapanu chu nakamasinikan xa itat tiku xpaktanukgoy nak xpulilakaxtlawan tapakg'sit usu namà xa katilankgakalikalhkayawan xankgalhin nak xtuxwi.|H. Xla xa liwankan chu xa nilimatlanit nemá xla limapaksin wankan pala katunu xla pulatamatni tlan nawilinikan xla mapaksinanin xa lak Xlikilhpulakni Pulatamatni.